Adolescence (sraith Netflix)

Sraith Shasanach Netflix é Adolescence (2025) a thugann léiriú ar an gcultúr incel trí amharc scáfar a thabhairt don lucht féachana ar dhomhan dorcha an déagóra fhirinn. Sraith ceithre chlár atá ann a leanann scéal leaid óg a bhfuil dúnmharú curtha ina leith. In aon téic amháin a taifeadadh gach ceann de na 4 chlár. An casadh sa scéal ná gur buachaill trí bliana déag d’aois i Yorkshire Thiar atá i gceist, agus éadainín aingil air.  

Ní chuireann Adolescence fiacail sa léiriú a thugann sé ar an gcultúr incel agus iarmhairtí fadsaoil an fhoréigin.

mion|Stephen Graham (2018)|clé|245x245pxmion|Ashley Walters (2013)|clé|233x233px
clé|mion|177x177px|Minsthorpe Community College, Yorkshire Thiar
clé|mion|Erin Doherty|241x241px

 Eipeasóidí 
Suite i dtuaisceart Shasana, pléann an scéal le hábhar atá ag dó na geirbe ag go leor daoine óga agus a muintir na laethanta seo, an radacú atá á dhéanamh ar fhir óga ar líne. Tá cíoradh déanta ar an gcontúirt a bhaineann leis an "bhfón cliste" maidir le radacú buachaillí óga.

 An chéad chlár 
Sa chéad chlár feicimid na póilíní ag déanamh ruathair ar thigh teaghlaigh i dtuaisceart Shasana. Agus iad ag obair go pointeáilte tomhaiste gabhann siad buachaill óg trí bliana déag d’aois. 

Ansin tugtar an buachaill, Jamie (Owen Cooper), chuig stáisiún na bpóilíní mar a dtagann póilíní, oibrithe sóisialta, altraí agus dlíodóirí isteach sa chúram. An córas fuarchúiseach ag teacht i bhfeidhm.

 An dara clár 
Sa dara gála tugtar sinn chuig scoil Jamie, “loc coinneála” faoi mar a bhaistear air go drochmheasúil – áit atá plúchta ag boladh “an chabáiste, na múisce agus na glacaireachta”. Is ansin a thosnaíonn an cultúr frithbhanda incel ag teacht chun cinn agus an póilín Luke Bascombe (Ashley Walters) ag iarraidh brí a bhaint as teachtaireachtaí ceilte na straoiseog ar Instagram.

 An tríú clár 
Sa tríú gála feicimid comhrac beirte idir Jamie agus agus an síceolaí, Erin Doherty. Í siúd ag iarraidh meon aigne an bhuachalla a chíoradh, é siúd goilliúnach leochaileach ach bagrach mustrach ag an am céanna. An clár ar fad dírithe ar an mbeirt seo i seomra in ionad do bhuachaillí a bhfuil meabhairghalair orthu.  

 An ceathrú clár 
Dírítear ar theaghlaigh Jamie sa cheathrú gála. Taispeántas iontach eile anseo le Stephen Graham, duine de chruthaitheoirí na sraithe, ag léiriú feirge, briseadh croí is aiféala. É féin agus a bhean, Manda (Christine Tremarco) ag iarraidh a dhéanamh amach cá ndeachaigh a mac ar bhóiléagar agus cad a d’fhéadfadh a bheith déanta difriúil acu.

Ag tarrac i dtreo dheireadh an cheathrú clár deir Manda lena hiníon Lisa (Amelie Pease) go mbeidh gach rud ceart go leor. An fhadhb ná ní bheidh; tá cailín marbh agus saol daoine millte.

 Stiúradh 
Tá Stephen Graham i bpáirt an athar, Owen Cooper i bpáirt an leaid óg agus Ashley Waters mar bhleachtaire.                

Déantar gach eagrán a thaifeadadh in aon seat amháin, cur chuige a thumann an lucht féachana i ndomhan an scéil (ar nós Blair Witch Project measctha le Line of Duty).  Téann an stíl iontas ar an lucht féachana; seat leanúnacha aon cheamara ag cur cuma an scannáin faisnéise ar chúrsaí.

Fógraíodh an gradam Emmy i mí Mheán Fómhair 2025 do Owen Cooper, as a pháirt sa tsraith.  B’as Doire Fhatharta Beag ar an gCeathrú Rua dá Dhaideo.

 Féach freisin 

 Ógántacht
 Bulaíocht, ciapadh, cibearbhulaíocht, stalcaireacht, claonmhealltóireacht ar líne, fuath ban
 Cás Alexander McCartney

 Tagairtí 

Catagóir:Ógántacht
Catagóir:Gnéaschiapadh
Catagóir:Cibearbhulaíocht
Catagóir:Cibearstalcaireacht
Catagóir:Netflix
Catagóir:Claonmhealltóireacht ar líne
Catagóir:Yorkshire Thiar
Catagóir:Fuath ban
Catagóir:An Cheathrú Rua